CELEX: 32015R0045
Language: hr
Date: 2015-01-14 00:00:00
Title: Uredba Komisije (EU) 2015/45 оd 14. siječnja 2015. o izmjeni Direktive 2007/46/EZ Europskog parlamenta i Vijeća i Uredbe Komisije (EZ) br. 692/2008 u pogledu inovativnih tehnologija za smanjenje emisija CO 2 iz lakih gospodarskih vozila  Tekst značajan za EGP

15.1.2015   
            
            
               HR
            
            
               Službeni list Europske unije
            
            
               L 9/1
            
         UREDBA KOMISIJE (EU) 2015/45
   оd 14. siječnja 2015.
   o izmjeni Direktive 2007/46/EZ Europskog parlamenta i Vijeća i Uredbe Komisije (EZ) br. 692/2008 u pogledu inovativnih tehnologija za smanjenje emisija CO2 iz lakih gospodarskih vozila
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (1), a posebno njezin članak 5. stavak 3.,
   uzimajući u obzir Direktivu 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (2), a posebno njezin članak 39. stavak 2.,
   budući da:
   
               (1)
            
            
               Uredbom (EU) br. 510/2011 Europskog parlamenta i Vijeća (3) predviđa se da bi se uštede CO2 koje se postižu primjenom inovativnih tehnologija trebale uzeti u obzir za izračun prosječnih specifičnih emisija CO2 svakog proizvođača. Detaljna pravila za odobravanje i certifikaciju inovativnih tehnologija za smanjivanje emisija CO2 iz lakih gospodarskih vozila utvrđena su u Provedbenoj uredbi Komisije (EU) br. 427/2014 (4).
            
         
               (2)
            
            
               Kako bi se uzele u obzir uštede CO2 koje se postižu primjenom inovativnih tehnologija za izračun ciljne vrijednosti specifičnih emisija CO2 svakog proizvođača i kako bi se osiguralo učinkovito praćenje specifičnih CO2 ušteda pojedinačnih vozila, vozila s ugrađenim eko-inovacijama trebala bi se certificirati u okviru homologacije vozila i uštede bi se trebale, u skladu s člankom 11. stavkom 2. Provedbene uredbe (EU) br. 427/2014, navoditi odvojeno u dokumentaciji o homologaciji i potvrdi o sukladnosti u skladu s Direktivom 2007/46/EZ.
            
         
               (3)
            
            
               Stoga je potrebno izmijeniti dokumente koji se upotrebljavaju u postupku homologacije kako bi na odgovarajući način odražavali informacije povezane s eko-inovacijama.
            
         
               (4)
            
            
               S jedne strane cilj izmjene dokumenata koji se upotrebljavaju za homologaciju jest pružanje odgovarajućih podataka o certificiranju lakih gospodarskih vozila s ugrađenim eko-inovacijama tijelima za homologaciju, a s druge strane uključivanje ušteda CO2 zbog eko-inovacija u reprezentativne informacije za određeni tip, varijantu ili izvedbu vozila.
            
         
               (5)
            
            
               Uredbom Komisije (EZ) br. 692/2008 (5) utvrđuju se administrativne odredbe za provjeru sukladnosti vozila u pogledu emisija CO2 i zahtjevi za mjerenje emisija CO2 i potrošnje goriva takvih vozila.
            
         
               (6)
            
            
               Stoga je Direktivu 2007/46/EZ i Uredbu (EZ) br. 692/2008 potrebno na odgovarajući način izmijeniti.
            
         
               (7)
            
            
               Proizvođačima i nadležnim nacionalnim tijelima trebalo bi dati dovoljno vremena kako bi svoje postupke prilagodili novim pravilima.
            
         
               (8)
            
            
               Proizvođači bi trebali imati mogućnost na dobrovoljnoj osnovi podnijeti zahtjev za certifikaciju ušteda CO2 zbog uvođenja inovativnih tehnologija prije dana primjene novih pravila.
            
         
               (9)
            
            
               Mjere predviđene ovom Uredbom usklađene su s mišljenjem Tehničkog odbora za motorna vozila,
            
         DONIJELA JE OVU UREDBU:
   Članak 1.
   Prilozi I. i IX. Direktivi 2007/46/EZ mijenjaju se u skladu s Prilogom I. ovoj Uredbi.
   Članak 2.
   Prilozi I. i XII. Uredbi (EZ) br. 692/2008 mijenjaju se u skladu s Prilogom II. ovoj Uredbi.
   Članak 3.
   S učinkom od dana stupanja na snagu ove Uredbe nacionalna nadležna tijela ne smiju odbiti dodjeljivanje homologacije EZ-a ili nacionalne homologacije za tipove vozila koji su u skladu s ovom Uredbom.
   Od 1. siječnja 2016. homologacije tipova vozila s ugrađenim inovativnim tehnologijama za smanjenje emisija CO2 dodjeljuju se u skladu s Direktivom 2007/46/EZ i Uredbom (EZ) br. 692/2008 kako su izmijenjene ovom Uredbom.
   Najkasnije od 1. siječnja 2016. proizvođači za sva nova vozila izdaju potvrde o sukladnosti u skladu s Direktivom 2007/46/EZ i Uredbom (EZ) br. 692/2008 kako su izmijenjene ovom Uredbom.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. siječnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 171, 29.6.2007., str. 1.
   
   
      (2)  SL L 263, 9.10.2007., str. 1.
   
   
      (3)  Uredba (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila (SL L 145, 31.5.2011., str. 1.).
   
      (4)  Provedbena uredba Komisije (EU) br. 427/2014 od 25. travnja 2014. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz lakih gospodarskih vozila u skladu s Uredbom (EU) br. 510/2011 Europskog parlamenta i Vijeća (SL L 125, 26.4.2014., str. 57.).
   
      (5)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
   
      PRILOG I.
      Prilozi I. i IX. Direktivi 2007/46/EZ mijenjaju se kako slijedi:
      
                  1.
               
               
                  u Prilogu I. točke 3.5.6. i 3.5.6.1. zamjenjuju se sljedećim:
                  
                              „3.5.6.
                           
                           
                              Vozilo s ugrađenom eko-inovacijom u smislu članka 12. Uredbe (EZ) br. 443/2009 za vozila kategorije M1 ili članka 12. Uredbe (EU) br. 510/2011 za vozila kategorije N1: da/ne (1)
                           
                        
                              3.5.6.1.
                           
                           
                              Tip/varijanta/izvedba osnovnog vozila iz članka 5. Provedbene uredbe (EU) br. 725/2011 za vozila kategorije M1 ili članka 5. Provedbene uredbe (EU) br. 427/2014 za vozila kategorije N1 (ako je primjenjivo)”
                           
                        ;
               
            
                  2.
               
               
                  Prilog IX. mijenja se kako slijedi:
                  
                              a)
                           
                           
                              u točku 49. dijela I., stranice 2. – vozila kategorije N1 (potpuna i dovršena vozila) u obrascu certifikata EZ-a o sukladnosti umeću se sljedeće točke 3., 3.1. i 3.2.:
                              
                                          „3.
                                       
                                       
                                          Vozilo s ugrađenom eko-inovacijom: da/ne (1)
                                       
                                    
                                          3.1.
                                       
                                       
                                          Opća oznaka eko-inovacije (p1):
                                       
                                    
                                          3.2.
                                       
                                       
                                          Ukupna ušteda emisija CO2 zbog eko-inovacije (p2) (ponoviti za svako testirano referentno gorivo):”
                                       
                                    ;
                           
                        
                              b)
                           
                           
                              u točku 49. dijela II., stranice 2. – vozila kategorije N1 (nepotpuna vozila) u obrascu certifikata EZ-a o sukladnosti umeću se sljedeće točke 3., 3.1. i 3.2.:
                              
                                          „3.
                                       
                                       
                                          Vozilo s ugrađenom eko-inovacijom: da/ne (1)
                                       
                                    
                                          3.1.
                                       
                                       
                                          Opća oznaka eko-inovacije (p1):
                                       
                                    
                                          3.2.
                                       
                                       
                                          Ukupna ušteda emisija CO2 zbog eko-inovacije (p2) (ponoviti za svako testirano referentno gorivo):”
                                       
                                    .
                           
                        
            
   
      PRILOG II.
      Prilozi I. i XII. Uredbi (EZ) br. 692/2008 mijenjaju se kako slijedi:
      
                  1.
               
               
                  Prilog I. mijenja se kako slijedi:
                  
                              a)
                           
                           
                              točka 4.3.5.1. zamjenjuje se sljedećim:
                              
                                          „4.3.5.1.
                                       
                                       
                                          U slučaju tipa vozila s jednom ugrađenom eko-inovacijom ili više njih, u smislu članka 12. Uredbe (EZ) br. 443/2009 za vozila kategorije M1 ili članka 12. Uredbe (EU) br. 510/2011 za vozila kategorije N1, sukladnost proizvodnje dokazuje se s obzirom na eko-inovacije, provođenjem ispitivanja predviđenih u odluci/odlukama Komisije o odobravanju dotične eko-inovacije.”
                                       
                                    ;
                           
                        
                              b)
                           
                           
                              u Dodatku 3. točke 3.5.6. i 3.5.6.1. zamjenjuju se sljedećim:
                              
                                          „3.5.6.
                                       
                                       
                                          Vozilo s ugrađenom eko-inovacijom u smislu članka 12. Uredbe (EZ) br. 443/2009 za vozila kategorije M1 ili članka 12. Uredbe (EU) br. 510/2011 za vozila kategorije N1: da/ne (*)
                                       
                                    
                                          3.5.6.1.
                                       
                                       
                                          Tip/varijanta/izvedba osnovnog vozila iz članka 5. Provedbene uredbe (EU) br. 725/2011 za vozila kategorije M1 ili članka 5. Provedbene uredbe (EU) br. 427/2014 za vozila kategorije N1 (**)”
                                       
                                    ;
                           
                        
            
                  2.
               
               
                  Prilog XII. mijenja se kako slijedi:
                  
                              a)
                           
                           
                              točke 4.1. i 4.2. zamjenjuju se sljedećim:
                              
                                          „4.1.
                                       
                                       
                                          U skladu s člankom 11. stavkom 1. Uredbe (EU) br. 725/2011 za vozila kategorije M1 i člankom 11. stavkom 1. Uredbe (EU) br. 427/2014 za vozila kategorije N1, proizvođač koji želi ostvariti korist od smanjenja svojih prosječnih specifičnih emisija CO2 kao rezultat ušteda zbog jedne u vozilo ugrađene eko-inovacije ili više njih, podnosi zahtjev tijelu za homologaciju za certifikat o homologaciji EZ-a vozila s ugrađenom eko-inovacijom.
                                       
                                    
                                          4.2.
                                       
                                       
                                          Za potrebe homologacije uštede emisija CO2 vozila s ugrađenom eko-inovacijom određuju se s pomoću postupka i metode ispitivanja utvrđenih u odluci Komisije o odobravanju eko-inovacije u skladu s člankom 10. Uredbe (EU) br. 725/2011 za vozila kategorije M1 ili člankom 10. Uredbe (EU) br. 427/2014 za vozila kategorije N1.”
                                       
                                    ;
                           
                        
                              b)
                           
                           
                              točka 4.4. zamjenjuje se sljedećim:
                              
                                          „4.4.
                                       
                                       
                                          Homologacija se ne dodjeljuje ako ekološki inovativno vozilo ne dokaže smanjenje emisija od najmanje 1 g CO2/km u odnosu na osnovno vozilo kako je utvrđeno člankom 5. Uredbe (EU) br. 725/2011 za vozila kategorije M1 ili člankom 5. Uredbe (EU) br. 427/2014 za vozila kategorije N1.”